Úrad vlády  SR	Na rokovanie vlády SR
Sekcia hospodárskej politiky	dňa  5.6. 2003
	k číslu   3713/2003
		k bodu: 20

S t a n o v i s k o

k Návrhu na vyslovenie súhlasu s prevodom vlastníctva majetku štátu v správe  
Fondu detí a mládeže - Štrba 
____________________________________________________________________

	I.

Materiál predkladá predseda Rady Fondu detí a mládeže. Obsahuje návrh uznesenia, predkladaciu správu, návrh, dôvodovú správu, výsledky medzirezortného pripomienkového konania, prílohy, komuniké.  

Navrhuje sa zrušiť  predchádzajúci súhlas vlády s odplatným prevodom majetku štátu v správe fondu – pozemku v Štrbe, p. Petrovi Straňákovi za 475.080 Sk a schváliť  odplatný prevod tohto majetku obci Štrba za 280.000 Sk.

		II.

Pripomienky MF SR k formuláciám v návrhu zmluvy neboli akceptované.  Do pozornosti dávame pripomienky MO SR a MDPT SR v súvislosti s prístupom obce Štrba v danej veci. 

		III. 

Návrh obsahuje len veľmi stručné odôvodnenie zmeny kupujúceho, a to: „zmenou okolností, z ktorých sa pri uzatvorení zmluvy o budúcej kúpnej zmluve vychádzalo“  s tým, že obec Štrba nepovolila kupujúcemu využitie pozemku na stavebné účely.  

Chýbajú konkrétnejšie informácie o odstúpení od zmluvného záväzku o predaji pozemku – ktorá zmluvná strana odstúpila od záväzku uzatvoriť kúpnu zmluvu,  z akých konkrétnych dôvodov, či sú tieto dôvody opodstatnené v zmysle  podmienok predaja majetku, schválených uznesením vlády                 č. 1017/2001 a ako sa uplatnil stanovený sankčný mechanizmus.

Vyššie uvedené podmienky predaja totiž nešpecifikovali účel využitia predávaného pozemku a nedávali kupujúcemu žiadne garancie ohľadom využitia pozemku na stavebné účely tak, ako to interpretuje predložený návrh. Naopak, ako jeden zdôvodov nízkej kúpnej ceny bolo v podmienkach predaja uvedené vyjadrenie obce Štrba cit.: „pozemok nie je podľa územného plánu určený na zástavbu a nachádza sa v extraviláne obce“.  Podotýkame však, že na liste vlastníctva (v prílohe predloženého návrhu) je pozemok označený ako „zastavané plochy“  a „pozemok v zastavanom území obce“. 
 
Naznačené nezrovnalosti, ktoré môžu pôsobiť dojmom konfliktu záujmov, odporúčame objasniť doplnením návrhu o stanovisko obce Štrba k danej veci a doplnením podrobnejšej informácie o odstúpení od zmluvy, resp. od záväzku zmluvu uzatvoriť.  

V závere dôvodovej správy je žiadúce upresniť podmienky použitia výnosov z odpredaja štátneho majetku tak, aby neboli minuté na prevádzku fondu.  Vláda uznesením č. 31 z  15.1. 2003 rozhodla o využití prostriedkov získaných predajom nehnuteľnosti Lipovec aj na fungovanie fondu až do jeho pripravovanej likvidácie.  Nezdá sa opodstatnené prostriedky na prevádzku fondu postupne navyšovať predajom ďalšieho majetku. 

Ďalej odporúčame (aj z hľadiska výrazného poklesu predajnej ceny o viac ako 40%) uvážiť vykonanie nového výberového konania, resp. vzhľadom na uznesenie vlády č. 358/2003 k návrhu zákona o skončení činnosti a spôsobe zániku Fondu detí a mládeže pokračovať v ďalšom predaji až po nadobudnutí účinnosti zákona a vymenovaní likvidátora fondu (počíta sa so zrušením fondu k 1.9.2003).

Vzhľadom na uvedené pripomienky odporúčame vláde, aby návrh vrátila na dopracovanie.

Bratislava  30.5.2003